ΚΑΝΟΝΙΣΜΌΣ (ΕΚ) αριθ. 1006/2006 ΤΗΣ ΕΠΙΤΡΟΠΉΣ της 30ής Ιουνίου 2006 σχετικά με τον καθορισμό, για την περίοδο από την 1η Ιουλίου 2005 έως τις 31 Μαρτίου 2006, του ποσού της ενίσχυσης για το μη εκκοκισμένο βαμβάκι για την περίοδο εμπορίας 2005/2006 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Ελλάδας και ιδίως το πρωτόκολλο αριθ. 4 σχετικά με το βαμβάκι (1), τον κανονισμό (ΕΚ) αριθ. 1051/2001 του Συμβουλίου της 22ας Μαΐου 2001 για την ενίσχυση της βαμβακοπαραγωγής (2), και ιδίως το άρθρο 2 παράγραφος 1, Εκτιμώντας τα ακόλουθα: (1) Το άρθρο 4 παράγραφος 1 του κανονισμού (ΕΚ) αριθ. 1591/2001 της Επιτροπής της 2ας Αυγούστου 2001 για τις λεπτομέρειες εφαρμογής του καθεστώτος ενίσχυσης για το βαμβάκι (3), προβλέπει τον καθορισμό, το αργότερο στις 30 Ιουνίου της σχετικής περιόδου εμπορίας, του ποσού της ενίσχυσης για το μη εκκοκισμένο βαμβάκι που εφαρμόζεται για κάθε περίοδο εμπορίας για την οποία καθορίστηκε μία τιμή της διεθνούς αγοράς για το εν λόγω προϊόν. (2) Σύμφωνα με το άρθρο 7 του κανονισμού (ΕΚ) αριθ. 1051/2001, ο κανονισμός (ΕΚ) αριθ. 871/2006 της Επιτροπής (4) καθόρισε για την περίοδο εμπορίας 2005/2006, την πραγματική παραγωγή του μη εκκοκισμένου βαμβακιού και την προκύπτουσα μείωση της τιμής στόχου. (3) Σύμφωνα με το άρθρο 4 παράγραφος 1 του κανονισμού (ΕΚ) αριθ. 1051/2001, η τιμή της διεθνούς αγοράς του μη εκκοκισμένου βαμβακιού καθορίστηκε περιοδικά κατά την περίοδο εμπορίας 2005/2006. (4) Ως εκ τούτου, πρέπει να καθοριστούν, για την περίοδο εμπορίας 2005/2006, τα ποσά των ενισχύσεων που ισχύουν για κάθε περίοδο εμπορίας για την οποία καθορίστηκε μία τιμή της διεθνούς αγοράς για το μη εκκοκισμένο βαμβάκι, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο από την 1η Ιουλίου 2005 έως τις 31 Μαρτίου 2006, τα ποσά της ενίσχυσης για το μη εκκοκισμένο βαμβάκι που αντιστοιχούν στις τιμές της διεθνούς αγοράς, οι οποίες καθορίστηκαν στους κανονισμούς που παρατίθενται στο παράρτημα, καθορίζονται στο εν λόγω παράρτημα από την ημερομηνία έναρξης ισχύος των σχετικών κανονισμών. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουνίου 2006.

[Source: multi_eurlex | Tokens: 2102]